Oginska kanāls
Oginska kanāls (baltkrievu: Агінскі канал) ir kanāls Baltkrievijā, kas savieno Jasjeļdas upi (Pripetes baseins) un Ščaras upi (Nemunas baseins), tādējādi savienojot Baltijas un Melnās jūras baseinus. Kanāla garums ir 54 km, platums 15 metri, vidējais dziļums 1,5 metri. Tā būvniecību 1765. gadā sāka grāfs Mihails Kazimirs Oginskis, kā vārdā arī nosaukts kanāls. Kanāls šķērso Vigonoščanskas un Vulkovas ezerus.